Uldis Marhilēvičs

Uldis Marhilēvičs, pazīstams arī kā Marhils, (dzimis  Liepājā) ir latviešu mūziķis, komponists, pianists.

Biogrāfija 
U. Marhilēvičs nāk no Pāvilostas. Mācījies Daugavpils Pedagoģiskajā institūtā.

Savas karjeras laikā spēlējis vairākās grupās, tai skaitā Liepājas brāļi, Inversija, Opus un Remix. Ir izdevis trīs studijas albumus: Marhils un draugi, Tikai tā, Gaismas atgriešanās. Ir daudzu slavenu kompozīciju autors, piemēram, "Vai Tu mani dzirdi", kas pirmoreiz tika ierakstīta 1990. gadu vidū un 2010. gadā tika iedziedāta otrreiz, lai vāktu līdzekļus akcijai "Paēdušai Latvijai". Vēl ir dziesmu "Dzeltenās kurpes", "Lūgums", "Tik un tā" komponists. Mirdza Zīvere ar dziesmu "Lūgums" uzvarēja 1984. gada Mikrofona aptaujā.

2008. gadā U. Marhilēvičs piedalījās TV3 šovā "Dejo ar zvaigzni 2".

2017. gada 18. novembrī apbalvots ar Triju Zvaigžņu ordeņa 4. šķiru.

Atsauces

Ārējās saites 
 MicRec profils

1957. gadā dzimušie
Liepājā dzimušie
Latviešu komponisti
Triju Zvaigžņu ordeņa virsnieki
Daugavpils Universitātes absolventi
Latvijas pianisti